Mokilizingas

AB „Mokilizingas“ (anksčiau „Snoro lizingas“) – pirkimo išsimokėtinai (lizingo) bei vartotojimo paskolų bendrovė. Bendrovė turi beveik 900 tūkst. klientų, pasirašyta daugiau nei 2 mln. sutarčių. Per metus sudaroma virš 35 mln. eurų vertės naujų finansavimo sutarčių. „Mokilizingo“ paslaugas teikia apie 2 300 partnerių visoje Lietuvoje. Nuo 2015 m. rudens įmonės filialas „Mokilzings“ veikia kaimyninėje Latvijoje. 

Įmonė įsteigta 1999 m. balandžio 30 d.  „Snoro lizingas“ pradėjo teikti viena iš pirmųjų vartotojų finansavimo paslaugas Lietuvoje, iki AB banko Snoras bankroto bendrovė pirmavo Lietuvos mažmeninės išperkamosios nuomos rinkoje.

 Akcininkai 
 Bankas LHV (Estija) - 50%+1 akcijų.
 Investicinė bendrovė RAZFin - 50%-1 akcijų.

 Istorija 
 1999 m. balandžio 30 d. Įsteigta antrinė AB banko Snoras įmonė UAB „SNORO lizingas“, teikianti išperkamosios nuomos paslaugas. Įstatinis kapitalas - 1 mln. Lt.
 2000 m. gruodžio mėn. Įsteigtas klientų aptarnavimo skyrius Šiauliuose.
 2001 m. balandžio mėn. Įsteigtas klientų aptarnavimo skyrius Panevėžyje.
 2001 m. rugpjūčio mėn. UAB „SNORO lizingas“ tapo Lietuvos Lizingo asociacijos nare.
 2001 m. spalio mėn. Įsteigtas klientų aptarnavimo skyrius Klaipėdoje.
 2001 m. lapkričio mėn. UAB „SNORO lizingas“ užsiregistravo asmens duomenų inspekcijoje asmens duomenų valdytojais.
 2002 m. lapkričio mėn. Įkurtas klientų aptarnavimo skyrius Kaune.
 2003 m. spalio mėn. Pradėtos platinti UAB „SNORO lizingo“ ir „Elektromarkt“, „Topo centro“ bei „Senukų“ pirkimo išsimokėtinai kortelės.
 2004 m. spalio mėn. Išleista nauja UAB „SNORO lizingo“ pirkimo išsimokėtinai kortelė - sidabrinė Maestro.
 2004 m. kovo mėn. Pradėta diegti faktoringo paslauga.
 2005 m. kovo mėn. Supaprastinta klientų aptarnavimo tvarka: klientams nebereikia pateikti SODROS pažymėjimo, pažymos apie gautas pajamas ir pažymos apie deklaruotą gyvenamąją vietą.
 2006 m. gegužės mėn. UAB „SNORO lizingas“ drauge su ADB „RESO EUROPA“ pradėjo mažmeninio lizingo klientams draudimą nuo darbo praradimo. Klientai tuo pat metu draudžiami nuo nelaimingo atsitikimo (mirties atvejis) ir nuo įsigytos prekės praradimo ar sugadinimo.
 2006 m. liepos mėn. UAB „SNORO lizingas“ drauge su UAB „VP Market“ išleido naują pirkimo išsimokėtinai banko kortelę - MAXIMA/SNORO lizingas.
 2006 m. spalio mėn. Pradėta teikti draudimo paslauga pirkimo išsimokėtinai kortelėms. Pirkimo išsimokėtinai kortelių draudimu apdraudžiamos neteisėto kortelės panaudojimo, pirkinio sugadinimo, pirkimo mažiausia kaina (geriausios kainos garantija) ir grynųjų pinigų vagystės draudimo rizikos.
 2007 m. lapkričio mėn. UAB „SNORO lizingas“ pradėjo teikti „YZI autolizingas“ paslaugą. 
 2009 m. balandžio mėn. UAB „SNORO lizingas“ pirkimo išsimokėtinai paslaugas pradėjo teikti taikydamas tikslinės paskolos mechanizmą. 
 2013 m. rugpjūčio mėn. Bankrutuojančio AB banko Snoras valdomas UAB „SNORO lizingas“ akcijas įsigijo LHV bankas ir Investicinė bendrovė RAZFin.
 2013 m. lapkričio mėn. UAB „SNORO lizingas“ pakeitė pavadinimą ir tapo UAB „Mokilizingas“.
 2015 m. liepos mėn. Atidarytas filialas Latvijoje.
 2016 m. lapkričio mėn. paleista MOKILIZINGO mokėjimo kortelė.

 Nuorodos 


Kategorija:Lietuvos finansų organizacijos